Srijeda 15.4.2020.

**HRVATSKI JEZIK**

**PISANJE RIJEČCE LI -OBRADA**

Danas ćeš naučiti kako pisati riječcu LI, ona nam je važna u upitnim rečenicama.

Prisjeti se, kakve su upitne rečenice? Što imaju na kraju?

Otvori udžbenik na 153.strani, pročitaj pjesmu *Što je sreća?,* riješi sve zadatke do 9. (uključujući i njega).

**Dobro prouči i zapamti kako se piše riječca li.**

Na kraju, prepiši plan ploče u bilježnicu.

 Školski rad 15.4.2020.

 **PISANJE RIJEČCE LI**

Riječca li u upitnim se rečenicama piše odvojeno od riječi kojima izričemo što tko radi ili što se događa.

 Hoćeš li sladoled?

 Idemo li u kino?

 Jesi li čuo novu pjesmu?

 Jesmo li bili dobri?

**PRILAGOĐENI PROGRAM – HRVATSKI JEZIK – SAMO NIKOLA!**

-prepiši plan ploče u bilježnicu i riješi zadatke.

 Školski rad 15.4.2020.

 **PISANJE RIJEČCE LI**

Riječca li u upitnim se rečenicama piše odvojeno od riječi kojima izričemo što tko radi ili što se događa.

 Hoćeš li sladoled?

 Idemo li u kino?

 Jesi li čuo novu pjesmu?

 Jesmo li bili dobri?

 VJEŽBA

1. **Podcrtaj samo upitne rečenice.**

Luka i Marko su u dućanu.

Pazi, auto!

Hoćeš li sladoled?

Danas sam za ručak jeo mahune.

Koliko je sati?

1. **Sljedeće rečenice preoblikuj u upitne. Koristi riječcu LI**.

*Npr. Slavko je bio u kinu. – Je li Slavko bio u kinu?*

Kristijan radi kao dimnjačar.

Razumio sam zadatak iz matematike.

Mama svaki dan kuha ručak.

Baka je jučer ispekla kruh.

**MATEMATIKA**

**DIJELJENJE BROJEM 2 – vježbanje i ponavljanje**

Sigurna sam da već sad znaš kako se zovu brojevi u dijeljenju, no iako te ja ne mogu čuti, ponovi na glas kako se zove prvi broj, kako drugi, a kako broj koji dobijemo kao rezultat dijeljenja?

Danas ćeš ponoviti dijeljenje brojem 2. Riješi radnu na 88.,89.strani i zbirku na 99.strani.

**PRILAGOĐENI PROGRAM – NIKOLA**

* riješi zadatke u svom udžbeniku pod nazivom DIJELJENJE BROJEM 2, prepiši zadatke u bilježnicu i riješi.



**PRIRODA I DRUŠTVO**

**ZAŠTITA I ČUVANJE OKOLIŠA - obrada**

Razmisli, jesi li uočio neko onečišćenje okoliša u blizini svoje kuće? Ako jesi, što si uočio? Znaš li tko je napravio ta onečišćenja?

Danas ćeš naučiti/ ponoviti koja je razlika smeća i otpada te kakve su boje spremnici.

Otvori udžbenik na 94.strani, pročitaj tekst i pogledaj sličice. Sigurna sam da to već sve znaš i da si se samo prisjetio jer smo o tome već mnogo puta pričali.

Kada si pročitao, prepiši plan ploče, nacrtaj i oboji spremnike te riješi radnu na 93. I 94.strani.

|  |
| --- |
| **Školski rad 15.4.2020.****ZAŠTITA I ČUVANJE OKOLIŠA**Smeće treba razvrstati u spremnike.Razvrstano smeće naziva se OTPAD. Čuvamo okoliš i činimo ga lijepim i čistim.SPREMNICI: Spremnik za papir spremnik za staklo spremnik za plastiku spremnik za baterije |

**PRILAGOĐENI PROGRAM** – pročitaj ZAŠTITA I ČUVANJE OKOLIŠA u svom udžbeniku i riješi zadatke, prepiši plan ploče, nacrtaj spremnike.

**LIKOVNA KULTURA**

Danas će ti trebati vodene boje ili tempere i tvoje ručice.

Budući da nam je stiglo proljeće, a s njim i mnoštvo cvijeća, danas ćeš ti napraviti jednu lijepu proljetnu vazu sa cvijećem. Smiješ koristiti tople i hladne boje.

Radit ćeš tako da ćeš prvo nacrtati vazu ili teglu, zatim ćeš obojati svoju ruku i otiskom napraviti cvijet.

Evo ideje kako bi to moglo izgledati. Naravno, smiješ osmisliti nešto svoje i dodati još neke pojedine elemente.

Današnji zadatak nije za ocjenu, ali te molim da ga poslikaš i pošalješ do kraja tjedna! ☺



**SAT RAZREDNIKA**

Za današnji sat razrednika razmisli, zašto je važno pomagati starijima, nemoćnima i invalidima?

Kako ti možeš pomoći nekoj starijoj osobi, susjedu? Jesi li kada pomogao?

Kako bi sada, u ovoj situaciji, ti mogao pomoći nekom starijem susjedu ili svojoj baki/djedu?